Jegyzőkönyv

2019. január 24 napján 19.55 órakor a Nagypáli Innovációs Ökocentrumban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

Vincze Istvánné alpolgármester

Hessel Ferencné képviselő

Horváth Edit képviselő

Szita Gabriella jegyző

**Igazoltan távol:** Szabó Gyuláné képviselő

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 4 fő.

Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az Önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként Gősfa 237. és 238 hrsz-ú önkormányzati ingatlanok értékesítés megtárgyalását jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Gősfa 237.és 238 hrsz-ú önkormányzati ingatlanok értékesítése  
   Előadó: Farkas Tiborné**

**Napirend tárgyalása:**

1. **Gősfa 237.és 238 hrsz-ú önkormányzati ingatlanok értékesítése  
   Előadó: Farkas Tiborné**

**Farkas Tiborné polgármester:** A napirenddel kapcsolatosan elmondta, hogy Gorza Ferenc Egervári lakos vételi ajánlatot tett az önkormányzat 2/6 részben tulajdonában álló 237. és 238 hrsz-ú ingatlanok tekintetében 10.000 Ft és 40.000 Ft vételár megfizetése ellenében.

Indítványozta, hogy az önkormányzat a 2/6 résztulajdoni hányadát a Gősfa 237. hrsz-ú és a 2/6 résztulajdoni hányadát a Gősfa 238. hrsz-ú ingatlan tekintetében értékesítse Gorza Ferenc Egervá, József Attila u. 66.szám alatti lakos részére 10.000 Ft és 40.000 Ft vételár megfizetése ellenében.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd a polgármester szavazásra bocsátotta az elhangzott indítványt.

Gősfa Község Önkormányzati Képviselő-testülete 4 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének  
3/2019(I.24.) számú határozata**

Gősfa Község Önkormányzati Képviselő-testülete a Gősfa 237 hrsz és 238 hrsz ingatlanok 2/6 részbeni tulajdonosa tulajdoni hányadát értékesíti Gorza Ferenc Egervár, József Attila út 66 szám alatti lakos részére az alábbiak szerint:

1. A Gősfa 237 hrsz-ú 201 m2 nagyságú kert művelési ágú ingatlan tekintetében 2/6 tulajdoni hányadát 10.000 Ft összegért,
2. A Gősfa 238 hrsz-ú 1552 m2 nagyságú kert, gyümölcsös művelési ágú ingatlan tekintetében a 2/6 tulajdoni hányadát 40.000 Ft összegért

értékesítni.

Az adás-vételi szerződés elkészíttetése a vevő feladata. A vevő az ingatlanok vételárát Gősfa Község Önkormányzat 11749008-15437077 számú költségvetési elszámolási számlájára köteles megfizetni a szerződés aláírásakor.

A képviselő-testület felhatalmazza a polgármestert az adás-vételi szerződés aláírására.

**Határidő: azonnal**

**Felelős: Farkas Tiborné polgármester**

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 20,00 órakor bezárta.

**K.m.f.**

**Farkas Tiborné Szita Gabriella  
 polgármester jegyző**